WP ปิดจ๊อบขายหุ้นซื้อคืนครบ 10.37 ล้านหุ้น รับเงิน 48.7 ลบ.
WP ปิดจ๊อบขายหุ้นซื้อคืน หลังครบ 10.37 ล้านหุ้น รับเงิน 48.7 ลบ.
WP ปิดจ๊อบขายหุ้นซื้อคืน หลังครบ 10.37 ล้านหุ้น รับเงิน 48.7 ลบ.
9 มี.ค. 2564

บริษัท ดับบลิว พี เอ็นเนอร์ยี่ จำกัด (มหาชน) หรือ WP ระบุว่า ตามที่บริษัทได้แจ้งการกำหนดโครงการจำหน่ายหุ้นที่ซื้อคืน โดยเป็นการจำหน่ายในตลาดหลักทรัพย์แห่งประเทศไทย ระหว่างวันที่ 15 ม.ค.2564 ถึงวันที่ 14 ม.ค.2565 โดยกำหนดจำหน่ายหุ้นซื้อคืนจำนวน 10,370,000 หุ้น คิดเป็นร้อยละ 2.0 ของหุ้นที่จำหน่ายได้แล้วทั้งหมด
ล่าสุด บริษัทได้จำหน่ายหุ้นที่ซื้อคืนครบตามจำนวนที่คณะกรรมการบริษัทได้มีมติอนุมัติไว้แล้ว โดยบริษัทได้ดำเนินการจำหน่ายหุ้นที่ซื้อคืนทั้งสิ้นจำนวน 10,370,000 หุ้น คิดเป็นร้อยละ 2 ของหุ้นที่จำหน่ายได้แล้วทั้งหมด มีมูลค่ารวมทั้งสิ้น 48,709,200 บาท ดังนั้นบริษัทจึงขอประกาศสิ้นสุดโครงการจำหน่ายหุ้นที่ซื้อคืน